નવસારી નગર પાલિકાએ નવી માર્કેટ બનાવવાની સાથે જુની માર્કેટ તોડી નવી બનાવવાની યોજના પણ બનાવી છે. આ યોજના અંતર્ગત શહેરના પાંચ હાટડી વિસ્તારમાં આવેલ દાદાભાઇ નવરોજી માર્કેટ પણ નવી બનાવવાની યોજના બનાવી છે. આ યોજના અંતર્ગત છેલ્લા ચારેક વર્ષથી તો નવી માર્કેટ માટે બજેટમાં નાણાં ફાળવણી પણ પાલિકા કરતી રહે છે પરંતુ માર્કેટ બની નથી. છેલ્લા દોઢ-બે વર્ષથી પાલિકા સત્તાધીશો ત્યાંના દુકાનદારો સાથે જુની માર્કેટ તોડવા સંદર્ભે વાટાઘાટો કરી રહી છે પરંતુ વાટાઘાટો સફળ થઇ નથી.